સાઉથ મુંબઈમાં આવેલી રાજ્ય સરકારની જાણીતી અને બહુમતી ગુજરાતીઓ દ્વારા ઉપયોગમાં લેવાતી નાયર હૉસ્પિટલનો બહારનો પરિસર છેલ્લાં ઘણાં વર્ષોથી ખૂબ કથળેલી હાલતમાં પડ્યો હતો. હૉસ્પિટલની બહાર આવેલા આખા પરિસરમાં મનફાવે ત્યાં ફેરિયાઓ ધંધો નાખીને બેસી ગયા હોવાથી લોકોની તેમ જ ઍમ્બ્યુલન્સની અવરજવર પર ભારે અસર થઈ હતી. આ વિશે લોકોએ ઘણી વાર સંબંધિત વિભાગમાં ફરિયાદ કરી હોવા છતાં વર્ષોથી લોકોને આવીને આવી પરિસ્થિતિનો જ સામનો કરવો પડતો હતો, પરંતુ મિડ-ડે LOCALમાં અહેવાલ આવ્યા બાદ આ સમસ્યાથી લોકોને છુટકારો મળ્યો છે. વર્ષોથી હેરાન થઈ રહેલી સમસ્યાથી લોકોને અંતે ઉકેલ મળ્યો છે.